Conceptul stenogramei
	Posibilități legale de angajare la muncă peste hotare



	în mod individual
	
	prin intermediul agențiilor private
	
	în conformitate cu prevederile Acordurilor bilaterale



	 În cazul în care cetățeanul Republicii Moldova se angajează provizoriu în muncă în străinătate în mod individual, el este în drept, în vederea asigurării protecției lui, să îndeplinească următoarele condiții:
a) să obțină un contract individual;

b) să înregistreze contractual individual de muncă la Agenția Națională;

c) să înregistreze contractul individual de muncă la Casa Națională de Asigurări Sociale și să achite contribuțiile de asigurări sociale;

d) să prezinte la Agenția Națională, în modul stabilit de Guvern, documentul de confirmare, emis de organul competent de protecție a copiilor din raionul/sectorul de domiciliu al părinților, privind luarea în evidență a copiilor minori care rămîn în țară.
	
	· Agenția de plasare în cîmpul muncii a cetățenilor peste hotare trebuie să dispună de o licență de activitate care îi permite plasarea în cîmpul muncii a cetățenilor Republicii Moldova în străinătate. Veridicitatea acestei licențe se poate verifica la Camera de Licențiere (http://www.licentiere.gov.md/).
· Conform art.7 al Convenției OIM cu privire la agențiile private:  Agenţiile private de ocupare nu au dreptul să încasează de la lucrători, direct sau indirect, total sau parţial, nici un fel de onorarii sau alte taxe.
	
	Acordul cu Statul Israel:
Candidații se vor adresa la Agențiile Teritoriale de Ocupare a Forței de Muncă din raza de domiciliu, întrunind următoarele cerințe:

- să fie cetăţeni ai Republicii Moldova; 
- să nu fi lucrat niciodată anterior în Israel;

- să nu aibă rude de prim grad care lucrează în Israel ( cu excepţia fraţilor / surorilor);

- să nu aibă antecedente penale;

- cerinţa de vârstă: bărbaţi , 25-50; 

- în stare bună de sănătate; să nu sufere de următoarele maladii sau condiţii cronice medicale inclusiv (dar nu limitat la): tuberculoză, hepatită, sifilis, gonoree, SIDA, etc.; 

- să corespundă fizic şi psihic capabil să desfăşoare muncă intensivă în aer liber, inclusiv pentru lucru la înălţime, în condiţiile climaterice din Israel pentru minimum de 211 ore lunar în sectorul de construcţii;

Ore regulate de lucru a angajatului sunt 182 ore de lucru pe lună. Suplimentar la 182 ore de bază stabilite mai sus, angajatorul este de acord să achite angajatului o compensaţie de lucru suplimentar pentru minimum 29 ore de lucru suplimentare lunar, şi angajatul este de acord că el este gata şi doreşte să lucreze minimum 29 ore suplimentare lunar.

- să fie lucrători calificaţi conform specializării solicitate.

Candidaţii care au fost anterior testaţi pentru lucru în Israel şi care nu au reuşit la teste, nu pot reaplica pentru poziţii disponibile.

Salariu: 

Salariu minim brut lunar, estimat pentru un muncitor în construcţii în Israel, (înainte de deduceri şi taxe permise) este aproximativ US $1650 pentru 211 ore pe lună, în timp ce salariu net estimat, după deduceri permise sau obligatorii, este aproximativ US $1400. Vă rog să notaţi că sumele de mai sus sunt doar estimative, calculate conform ratei de schimb reprezentative – şekel din Israel faţă de dolar american. Salariul va fi achitat în şekeli (salariu brut pentru 211 ore de lucru este aproximativ 5900 NIS şi salariu net este aproximativ 5000 NIS), pe care lucrătorul poate schimba în valută străină conform ratei de schimb  din bancă sau de la schimbători de valută licenţiaţi, pe parcursul unui astfel de schimb, care de obicei este mai mică decât rata reprezentativă de schimb.)

Suplimentar la cele menţionate mai sus, angajatorul va transfera o depozitare lunară de 700 NIS la un cont bancar pe numele lucrătorului pentru plăţi compensatorii şi pensii, deţinut de către Autoritatea de Imigrare din Israel. Această sumă se va elibera lucrătorului, împreună cu dobânda acumulată şi după deduceri legale, când el va pleca din Israel, imediat la sfârşitul perioadei de viză legală.  Dacă lucrătorul depăşeşte ilegal şi nejustificat perioada legală de viză, el va pierde o parte din această sumă acumulată fiecare lună, iar după 6 luni de reţinere ilegală el va pierde întreaga sumă.

 Condiţii de cazare: 

Pe parcursul perioadei de angajare,  angajatorul este responsabil pentru asigurarea muncitorului cu cazare, care trebuie să includă: un loc de dormit (eventual o rulotă sau dormitor) de cel puţin 4 metri  pătraţi per lucrător, nu mai mult de 6 lucrători în cameră, un dulap personal şi un pat personal pentru fiecare lucrător (eventual paturi supraetajate), încălzire şi ventilaţie, lumină şi prize electrice în fiecare cameră, apă rece şi fierbinte, o chiuvetă, contoare şi dulapuri în bucătărie, o plită pentru fiecare 8 lucrători, un frigider, o masă şi scaune, şi o maşină de spălat pentru fiecare şase lucrători.  Angajatorul poate deduce până la aproximativ 520 NIS (sau cum a fost actualizat anual) din salariul lunar al angajatorului pentru acomodare şi cheltuieli aferente, în funcţie de aria geografică unde stă lucrătorul. Aria geografică de cazare în Israel este stabilită de angajator şi poate varia conform necesităţilor angajatorului.

Asigurarea medicală: 

Angajatorul este obligat să presteze fiecărui angajat asigurare medicală privată pentru întreaga perioadă de angajare în Israel. Angajatorul poate deduce o sumă lunară până la 125  NIS (sau cum a fost actualizat anual) din salariul lucrătorului pentru a acoperi o porţiune din costul asigurării medicale.  Asigurarea medicală nu acoperă cheltuieli pentru tratarea bolilor anterioare venirii lucrătorului în Israel. Dacă lucrătorul devine incapabil de a lucra o perioadă de peste 90 de zile din cauza bolii, el trebuie să părăsească Israelul şi asigurarea medicală expiră. Deoarece asigurarea nu acoperă medicamente sau tratament pentru afecţiuni medicale care lucrătorul a avut înainte de a ajunge în Israel şi că costul tratamentului medical privat din Israel este prohibitiv, doar muncitorii sănătoşi sunt eligibili pentru muncă în Israel.

Cheltuieli pentru program: 

Costuri de participare în program pentru angajator: 

- cheltuieli pentru examinarea medicală (990 lei); 

- copia cazierului juridic (60 lei); 

- costuri legate de călătoria locală a lucrătorului în Moldova; 

- cheltuieli pentru zbor spre şi din Israel. 

În afară de costurile menţionate mai sus, nu există alte taxe sau cheltuieli de recrutare. Dacă vi se solicită de către orice agent sau parte terţă să plătiţi orice taxă referitor la recrutarea dvs (alte taxe decât cele menţionate mai sus) vă rugăm să contactaţi linia fierbinte pentru a raporta solicitarea ilegală la numărul: 0 800 77777

Vă rugăm să fiţi conştienţi de faptul că lucrătorii care sosesc în Israel, vor fi aleşi în mod aleatoriu de către Autoritatea de Imigrare din Israel din numărul de lucrători calificaţi care au trecut examene tehnice şi interviuri organizate de autorităţile din Israel. Doar 75% din lucrători calificaţi din număr total vor fi aleşi. Nici o companie de forţă de muncă sau broker sau parte terţă nu poate afecta sau schimba alegerea lucrătorului, care va fi ales în primul rând conform testării competenţilor, şi pe urmă în mod aleatoriu din numărul lucrătorilor calificaţi de către autorităţile din Israel. 

Lucrătorul, care ajunge în Israel, dar nu va corespunde condiţiilor preliminare sau care încalcă condiţiile de viză, va fi retrimis în Moldova pe cont propriu.

Condiţiile de muncă şi drepturile sociale a lucrătorilor: 

• Muncitorii moldoveni angajaţi în conformitate cu prezentul Acord vor avea aceleaşi drepturi şi obligaţii de muncă ca şi lucrătorii băştinaşi şi se vor bucura de aceeaşi protecţie în conformitate cu legislaţia privind siguranţa la locul de muncă (concediu de odihnă plătit, concediu medical). 

• Muncitorii vor fi protejaţi în conformitate cu legislaţia privind securitatea socială în caz de accident la locul de muncă, sau falimentul întreprinderii. 

• Muncitorii temporari din Moldova au dreptul de a crea şi de a fi membri ai uniunilor sindicale. 

Pentru a fi corect informaţi, muncitorii pot citi contractul standard de muncă şi Manualul pentru drepturile lucrătorilor în Israel în limba română şi rusă pe pagina electronică ANOFM,

Pentru informaţii suplimentare şi întrebări sunaţi: 0 800 77777 

Candidaţii vor aplica la agenţiile pentru ocuparea forţei de muncă conform vizei de reşedinţă / locului de trai: 

Candidaţii care vor corespunde condiţiilor preliminare, vor trece examinări tehnice şi interviuri, efectuate de autorităţile israeliene, pentru a determina dacă ei sunt calificaţi pentru a îndeplini lucru profesional în domeniul construcţiilor. 

Lista candidaţilor calificaţi va fi transmisă de ANOFM către Autoritatea de Imigrare din Israel, care va selecta în mod aleatoriu 75% din muncitori calificaţi, care vor fi îndreptaţi pe urmă la compania de forţă de muncă. 

Reprezentanţii angajatorului pot fi prezenţi la testare şi pot pune întrebări muncitorului prin intermediul traducătorilor oficiali numai la locul de testare. Nici un contact direct între reprezentanţii angajatorului şi aplicanţii nu este permis în afara locului de testare, şi orice astfel de contact va rezulta în descalificarea angajatorului şi aplicantului.  Toţi muncitori, care au fost calificaţi de testatori guvernamentali şi care au trecut precalificarea şi alegerea de 75%, vor fi potriviţi cu angajatorii israelieni, chiar dacă ei nu au fost aleşi de către reprezentanţii angajatorului la locul de testare.

Candidaţii selectaţi vor fi rugaţi să urmeze teste medicale, să prezinte cazierul juridic şi să completeze formularul pentru viză. Viza va fi eliberată doar cu condiţia că candidatul corespunde tuturor cerinţelor de viză, să dovedeşte a fi în stare bună de sănătate, fără antecedente penale.

Înainte de plecare, participanţii vor fi invitaţi să participe la sesiune de orientare în Chişinău unde ei vor primi ghidare tehnică şi vor fi rugaţi să semneze contractul standard de muncă şi să achite pentru biletul de avion spre Israel.   

Pentru mai multă informaţie contactaţi: 

• Agenţia de ocupare  http://www.anofm.md/Israel 

• 080077777, gratuit de pe teritoriul Republicii Moldova




